தேயிலை!

தேயிலை! மெய்யன் நடராஜ், டோஹா கட்டார் பார்க்கும் கண்கள் எதற்கும் என்றும் ! பசுமை வார்க்கும் தேயிலை ! பார்த்து பார்த்து வளர்ப்பவன் வாழ்வில் ! பசுமை வார்ப்ப தேயிலை ! ஈர்க்கும் அழகை வைத்தே இருக்கும் ! இயற்கை பூவனம் தேயிலை ! யார்க்கும் மனதில் உற்சா கத்தை ! யாசகம் போடும் தேயிலை ! அடிமை கால வாழ்விற் கன்று ! அடிக்கல் நாட்டிய தேயிலை ! மிடியைத் தீர்க்கும் வழியை காட்ட ! மறந்து போன தேயிலை. ! காடாய் இருந்த மலைகள் எங்கும் ! கால்கள் ஊன்றிய தேயிலை ! மாடாய் உழைத்து மாண்ட பரம்பரை ! மாற்றிட மறுத்த தேயிலை ! நாடாய் இருக்க காடுகள் எங்கும் ! நல்வழி அமைத்த தேயிலை ! வீடாய் லயங்கள் என்னும் குடிசை ! விதைத்து விட்டத் தேயிலை ! கடலது தாண்டி இலங்கை வந்தோர் ! கண்ணாய் வளர்த்த தேயிலை ! உடல்வளம் என்னும் உழைப்பத னாலே ! உயர்த்தி விட்ட தேயிலை ! கள்ளத் தோணி என்றே அழைக்க ! காரணம் ஆகியத் தேயிலை ! உள்ளம் இருக்கும் ஏழை வாழ்வை ! ஊமை ஆக்கியத் தேயிலை ! சொல்லச் சொல்லச் சோகம் தீரா ! சோதனைக் கொடுத்த தேயிலை ! செல்வர் வாழ எம்மவர் இன்னும் ! சிந்திடும் உதிரமே தேயிலை